De gik hjem fredag kl. 22, men satte sig ind i deres taxaer igen lørdag ved 18.30-tiden. Chaufførerne i Aalborg Taxa. Så er du til julefrokost i Aalborg og omegen, kan du praje en taxa hjem. Chaufførerne strejkede, fordi de var utilfredse med et nyt tursystem. På et møde lørdag aften fik de tilsagn om, at systemet bliver lavet om, og derfor gik de i arbejde igen, siger tillidsmand Tommy Pedersen. - Ledelsen har ændret nogle ting og har lovet at justere systemet allerede i begyndelsen af næste uge, siger han. Det nye tursystem betyder, at turene kan blive lagt ud i en fællesbank med Mini Cab. Chaufførerne havde kun to minutter til at melde sig til en tur, inden den røg ind i tursystemet. Det er nu ændret, så en tur først går i turbanken efter 10 minutter. /ritzau/

Opsummering:
Aalborgensere, der er til julefrokost, kan tage en taxa hjem. Chaufførerne fra Aalborg Taxa gik i arbejde igen lørdag aften.